ai4bharat/Pralekha huggingface dataset:
భారత పోటీ ప్రోత్సాహక సంఘం
ఐటీ సంస్థ ఎంఫాసిస్ లిమిటెడ్లో బీసీపీ టాప్కో, వేవర్లీ పీటీఈ, ప్లాటినమ్ ఓడబ్ల్యూఎల్ సంస్థలు వాటాను కొనుగోలు చేయడానికి భారత పోటీ కమిషన్ సమ్మతి
ఐటీ సంస్థ ఎంఫాసిస్ లిమిటెడ్లో బీసీపీ టాప్కో, వేవర్లీ పీటీఈ, ప్లాటినమ్ ఓడబ్ల్యూఎల్ సంస్థలు వాటాను కొనుగోలు చేయడానికి గాను భారత పోటీ కమిషన్  సమ్మతి తెలిపింది. కాంపిటీషన్ చట్టం- 2002 సెక్షన్ 31 ప్రకారం ఎంఫాసిస్ ఐటీ సంస్థలో  వాటాను బీసీపీ టాప్కో ఐఎక్స్ పీటీఈ లిమిటెడ్ సంస్థ , వేవర్లీ పీటీఈ లిమిటెడ్ , ప్లాటినమ్ ఓడబ్ల్యూ ఎల్ సీ 2018 ఆర్ఎస్సీ లిమిటెడ్ సంస్థ   కొనుగోలు చేసుకొనేందుకు వీలుగా సీసీఐ సమ్మతి తెలిపింది. ప్రతిపాదిత లావాదేవీ ప్రకారం బీసీపీ టాప్కో
ఇంటర్-కనెక్ట్ లావాదేవీల ద్వారా టార్గెట్ సంస్థలో 75 శాతం వాటాను కొనుగోలు చేసేందుకు వీలు కలుగునుంది. బీసీపీ టాప్కో అనేది ఒక ప్రైవేట్ పరిమిత సంస్థ. ఇది సింగపూర్ చట్టాల ప్రకారం ఏర్పాటు చేయబడింది. ఇది ఏర్పాటు చేసినప్పటి నుండి భారతదేశంలో లేదా ప్రపంచ వ్యాప్తంగా వ్యాపార పెట్టుబడుల హోల్డింగ్ వ్యాపారాలలో ఎలాంటి ఉత్పత్తులను / సేవలను అందించడంలో / లేదా చేయడంలో నిమగ్నమై లేదు. జీఐసీ ఇన్వెస్టర్ అనేది సింగపూర్లో ఒక ప్రైవేట్ లిమిటెడ్ కంపెనీగా ఏర్పాటు చేయబడిన ప్రత్యేక ప్రయోజన వెహికల్. ఇది జీఐసీ స్పెషల్ ఇన్వెస్ట్మెంట్స్ ప్రైవేట్ లిమిటెడ్ చేత నిర్వహించబడే పెట్టుబడి హోల్డింగ్ కంపెనీల సమూహంలో భాగం. ప్లాటినం ఓడబ్ల్యుఎల్ సంస్థ ప్లాటినం జాస్మిన్ ట్రస్ట్ యొక్క ట్రస్టీగా పనిచేస్తోంది. దీనికి తోడుగా అబుదాబి ఇన్వెస్ట్మెంట్ అథారిటీ  ప్లాటినం జాస్మిన్ ట్రస్ట్ ఏకైక లబ్ధిదారుడు మరియు సెట్లార్. టార్గెట్ కంపెనీ పబ్లిక్ లిమిటెడ్ కంపెనీ. ఇది కంపెనీ యాక్ట్, 1956 కింద నమోదు చేయబడింది. నేషనల్ స్టాక్ ఎక్స్ఛేంజ్ ఆఫ్ ఇండియా లిమిటెడ్, బీఎస్ఈ లిమిటెడ్ సంస్థలలో ఇది లిస్ట్ చేయబడింది. ఈ సంస్థ
ఐటీ అప్లికేషన్ అభివృద్ధి మరియు నిర్వహణ, మౌలిక సదుపాయాల నిర్వహణ సేవలు, నాలెడ్జ్ ప్రాసెసింగ్ సేవలు, సేవ / సాంకేతిక హెల్ప్డెస్క్, లావాదేవీ ప్రాసెసింగ్ సేవలు, కస్టమర్ సేవ, వ్యాపార ప్రక్రియ నిర్వహణ / వ్యాపారం వంటి క్లౌడ్ మరియు అభిజ్ఞా సేవలను అందించడంలో ప్రత్యేకతలు కలిగి ఉన్న గ్లోబల్ ఇన్ఫర్మేషన్ టెక్నాలజీ  సేవా ప్రదాత. బిజినెస్ ప్రాసెస్ అవుట్ సోర్సింగ్ , టెక్నాలజీ నో హౌ ప్రాసెస్ నైపుణ్యతల మేలవింపు ద్వారా
మౌలిక సదుపాయాల సేవలు, ప్రపంచవ్యాప్తంగా అందిస్తోంది ఈ ఐటీ సంస్థ.
ఈ వాటా కొనుగోలుకు సంబంధించి సీసీఐ నుంచి వివరణాత్మకమైన ఆర్డర్ రావాల్సి ఉంది.
ప్రధాన మంత్రి కార్యాలయం
‘మీ రాక కోసం భారతదేశం ఎదురు చూస్తోంది’ అని యుఎస్ అధ్యక్షుడు శ్రీ డోనాల్డ్ ట్రంప్ కు తెలిపిన ప్రధాన మంత్రి శ్రీ మోదీ
యుఎస్ అధ్యక్షుడు శ్రీ డోనాల్డ్ ట్రంప్ భారతదేశం లో రెండు రోజుల ఆధికారిక సందర్శన కు తరలిరానుండగా ‘‘ఆయన రాక కోసం భారతదేశం వేచి ఉంది’’ అని ప్రధాన మంత్రి శ్రీ నరేంద్ర మోదీ పేర్కొన్నారు. 
ఈ మేరకు ప్రధాన మంత్రి శ్రీ మోదీ ట్విటర్ లోని తన ఖాతా లో ఒక సందేశాన్ని పొందుపరచారు. ‘‘మీ సందర్శన మన దేశ ప్రజల మధ్య గల మైత్రి ని తప్పక మరింత గా బలోపేతం చేయగలదు. త్వరలో మీతో అహమదాబాద్ లో భేటీ అవుతాను’’ అని కూడా ఆయన పేర్కొన్నారు
అధ్యక్షుడు శ్రీ డోనాల్డ్ ట్రంప్ ఈ రోజు న అహమదాబాద్ కు చేరుకోనున్నారు. అక్కడ ఆయన మోటేరా స్టేడియమ్ లో ఏర్పాటయిన ‘నమస్తే ట్రంప్’ కార్యక్రమాని కి హాజరు కానున్నారు. అలాగే, సాబర్ మతీ ఆశ్రమాన్ని కూడా ఆయన సందర్శిస్తారు.
ఆ తరువాత, సాయంత్రం పూట ఆయన న్యూ ఢిల్లీ కి చేరుకోనున్నారు. వివిధ జాతీయ అంశాల పై మరియు అంతర్జాతీయ అంశాల పై ప్రధాన మంత్రి తో ఆయన విస్తృత స్థాయి చర్చ లు జరిపే అవకాశం ఉంది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
గ్రామీణ ప్రాంతాల్లో ఫైబర్-టు-ది-హోం  కనెక్షన్లు అందించడంలో అత్యుత్తమ ప్రతిభ కనబరిచిన ఇంటర్నెట్ సర్వీస్ ప్రొవైడర్ల గుర్తింపు కోసం పథకం
గ్రామీణ ప్రాంతాల్లో ఫైబర్-టు-ది-హోం  కార్యక్రమాన్ని విస్తృతంగా అమలు చేస్తున్న ఇంటర్నెట్ సర్వీస్ ప్రొవైడర్లను గుర్తించడానికి టెలికమ్యూనికేషన్స్ విభాగం ఒక పథకాన్ని ప్రారంభించింది. గ్రామీణ ప్రాంతాలలో డిజిటల్ సేవలను మరింత అందుబాటులోకి తెచ్చి సామాజిక ఆర్థిక అభివృద్ధి సాధించడం లక్ష్యంగా పథకం అమలు జరుగుతుంది.
పథకం ముఖ్యాంశాలు
ఈ పథకం కింద ఒక సంవత్సరం కాలంలో గ్రామీణ ఎఫ్టిటిహెచ్ కనెక్షన్లలో గరిష్ట సంఖ్యలో నికర జోడింపులను అందించిన తొమ్మిది మంది ఇంటర్నెట్ సర్వీస్ ప్రొవైడర్ల ను టెలికమ్యూనికేషన్స్ విభాగం గుర్తిస్తుంది. ఏ,బి,సి , కేటగిరీలలో ముగ్గురు చొప్పున గుర్తించాలని టెలికమ్యూనికేషన్స్ విభాగం నిర్ణయించింది.
గుర్తించిన ఇంటర్నెట్ సర్వీస్ ప్రొవైడర్ కు ధృవీకరణ పత్రాన్ని జారీ చేస్తారు.టెలికమ్యూనికేషన్స్ విభాగం వెబ్సైట్లో గుర్తించిన ఇంటర్నెట్ సర్వీస్ ప్రొవైడర్ పేరు ప్రదర్శిస్తారు. ఏప్రిల్ నుంచి మార్చి వరకు జరిగే నికర జోడింపులకు ఏటా గుర్తింపు ఇస్తారు. మొదటి గుర్తింపు 2023 ఏప్రిల్ 1 నుంచి 2024 మార్చి 31 వరకు ఉంటుంది.
ప్రతి వర్గానికి నిర్ణయించిన కనీస నికర అదనపు ప్రమాణాలు క్రింది విధంగా ఉన్నాయి:
వర్గం ఏ : ఈ వర్గంలోకి వచ్చే ఇంటర్నెట్ సర్వీస్ ప్రొవైడర్ గ్రామీణ ప్రాంతంలో ఎఫ్టిటిహెచ్ కనెక్షన్లను కనీసం 50,000 ఎక్కువ చేయాలి.
వర్గం బి : ఈ వర్గంలోకి వచ్చే ఇంటర్నెట్ సర్వీస్ ప్రొవైడర్ గ్రామీణ ప్రాంతంలో ఎఫ్టిటిహెచ్ కనెక్షన్లను కనీసం 10,000 ఎక్కువ చేయాలి.
వర్గం C: ఈ వర్గంలోకి వచ్చే ఇంటర్నెట్ సర్వీస్ ప్రొవైడర్ లు తప్పనిసరిగా గ్రామీణ ప్రాంతంలో ఎఫ్టిటిహెచ్ కనెక్షన్లను కనీసం 2,000 ఎక్కువ చేయాలి.
ఈ కార్యక్రమం వల్ల గ్రామీణ ప్రాంతాల్లో డిజిటల్ సౌకర్యాలు పెరిగి సేవలు అందుబాటులోకి వస్తాయి. దేశవ్యాప్తంగా సామాజిక-ఆర్థిక అభివృద్ధి సమ్మిళిత వృద్ధి సాధించడానికి కేంద్ర ప్రభుత్వం చేస్తున్న ప్రయత్నాలకు అనుగుణంగా పథకం అమలు జరుగుతుంది.
పథకం గురించి అదనపు సమాచారం, వివరాల కోసం https://dot.gov.in/data-services/2574 సంప్రదించవచ్చు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వంట నూనెలు మరియు నూనెగింజల స్టాక్ పరిమితి ఆర్డర్ను అమలు చేయడానికి రాష్ట్రాలు/యుటిలతో కేంద్రం సమావేశం
జూన్ 30, 2022 వరకు వంట నూనెలు మరియు నూనెగింజలపై స్టాక్ పరిమితి పరిమాణాలను పేర్కొంటూ 3 ఫిబ్రవరి, 2022న కేంద్రం ఉత్తర్వులు జారీ చేసింది
దేశంలో హోర్డింగ్కు చెక్ పెట్టడంతోపాటు వంట నూనెలు మరియు నూనెగింజల నిల్వ మరియు పంపిణీని నియంత్రించడం ఈ ఆర్డర్ లక్ష్యం.
దేశంలో వంటనూనెల ధరలను తగ్గించేందుకు ప్రభుత్వం చేపట్టిన వివిధ చర్యలకు ఊతమిచ్చే ఉద్దేశ్యంతో 2022 జూన్ 30 వరకు ఎడిబుల్ ఆయిల్స్ మరియు నూనెగింజలపై స్టాక్ పరిమితి పరిమాణాలను పేర్కొంటూ ప్రభుత్వం 3 ఫిబ్రవరి, 2022న ఉత్తర్వులు జారీ చేసింది. .
స్టాక్ లిమిట్ ఆర్డర్ కేంద్ర ప్రభుత్వం మరియు అన్ని రాష్ట్రాలు/యూటీలు వంట నూనెలు మరియు నూనె గింజల నిల్వ మరియు పంపిణీని నియంత్రించడానికి అధికారం ఇస్తుంది. దేశంలోని ఆహార నూనెలు మరియు నూనె గింజల నిల్వలను తనిఖీ చేయడంలో ఇది ప్రభుత్వానికి సహాయపడుతుంది. ఫిబ్రవరి 3, 2022 నాటి ఆర్డర్ అమలు ప్రణాళిక గురించి చర్చించడం కోసం 08.02.2022న ఆహార & ప్రజా పంపిణీ శాఖ అన్ని రాష్ట్రాలు/యుటిలతో సమావేశం నిర్వహించింది. ఈ సమావేశంలో రాష్ట్రాలు/యుటిల అధికారులు స్టాక్ను అమలు చేయవచ్చని నొక్కి చెప్పబడింది. సరఫరా గొలుసులో ఎటువంటి అంతరాయాన్ని కలిగించకుండా మరియు బోనాఫైడ్ ట్రేడ్కు ఎటువంటి అనవసరమైన ఇబ్బందులు లేకుండా పరిమాణాల ఆర్డర్ను పరిమితం చేయాలని తెలిపింది.
వంట నూనెల నిల్వ పరిమితి రిటైలర్లకు 30 క్వింటాళ్లు, టోకు వ్యాపారులకు 500 క్వింటాళ్లు, బల్క్ వినియోగదారుల రిటైల్ అవుట్లెట్లకు 30 క్వింటాళ్లు అంటే పెద్ద చైన్ రిటైలర్లు మరియు షాపుల కోసం పేర్కొన్న స్టాక్ పరిమితి మరియు దాని డిపోలకు 1000 క్వింటాళ్లు. వంట నూనెల ప్రాసెసర్లు వాటి నిల్వ సామర్థ్యాలలో 90 రోజులు నిల్వ చేయగలవు.
వంట నూనెగింజలకు నిల్వ పరిమితి రిటైలర్లకు 100 క్వింటాళ్లు, టోకు వ్యాపారులకు 2000 క్వింటాళ్లు. రోజువారీ ఇన్పుట్ ఉత్పత్తి సామర్థ్యం ప్రకారం వంట నూనెగింజల ప్రాసెసర్లు 90 రోజుల వంటనూనెల ఉత్పత్తిని నిల్వ చేయగలవు. ఎగుమతిదారులు మరియు దిగుమతిదారులు కొన్ని ఆదేశాలతో ఈ ఆర్డర్ పరిధికి వెలుపల ఉంచబడ్డారు.
సంబంధిత చట్టపరమైన సంస్థల వద్ద ఉన్న నిల్వలు నిర్దేశిత పరిమితుల కంటే ఎక్కువగా ఉన్నట్లయితే దానిని ఆహార శాఖ పోర్టల్ లో తెలపాలని సమావేశంలో తెలియజేయబడింది. పబ్లిక్ డిస్ట్రిబ్యూషన్ మరియు ఈ నోటిఫికేషన్ జారీ చేసిన 30 రోజులలోపు ఈ నియంత్రణ ఆర్డర్లో నిర్దేశించిన స్టాక్ పరిమితులకు తీసుకురావాలి. సంస్థలు వెల్లడించిన స్టాక్లను పర్యవేక్షించడానికి రాష్ట్రాలు/యుటిలు కూడా ఈ పోర్టల్కు యాక్సెస్ను అందించారు. ఇంకా రాష్ట్రాలు పోర్టల్ ద్వారా స్టాక్ పరిమితులను క్రమం తప్పకుండా పర్యవేక్షించవచ్చని రాష్ట్రాలు/యుటిలకు సూచించబడింది.
పైన పేర్కొన్న చర్య మార్కెట్లో హోర్డింగ్, బ్లాక్ మార్కెటింగ్ మొదలైన అక్రమ పద్ధతులను అరికట్టగలదని అంచనా వేయబడింది. ఎందుకంటే అది ఎడిబుల్ ఆయిల్స్ ధరలలో ఏదైనా పెరుగుదలకు దారితీయవచ్చు. ప్రస్తుత అంతర్జాతీయ ధరల దృష్టాంతం మరియు భారతీయ మార్కెట్పై దాని ప్రభావం ఎలా ఉందో కూడా రాష్ట్రాలు/యూటీలకు వివరించడం జరిగింది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఐఎస్ఐ గుర్తు లేని బొమ్మల కోసం 114 సోదా & స్వాధీనత ఆపరేషన్లు
బీఐఎస్ ప్రామాణిక ముద్రను దుర్వినియోగం చేసిన రెండు సంస్థల నుంచి 4178 బొమ్మలు సహా 2021-2023లో 41,489 బొమ్మలు స్వాధీనం
కేంద్ర వినియోగదార్ల వ్యవహారాలు, ఆహారం & ప్రజాపంపిణీల శాఖ సహాయ మంత్రి శ్రీ అశ్విని కుమార్ చౌబే లోక్సభలో ఒక ప్రశ్నకు రాతపూర్వక సమాధాన రూపంలో ఈ సమాచారాన్ని అందించారు. బొమ్మల నాణ్యత నియంత్రణ ఆదేశం 2020 అమల్లో భాగంగా, ఐఎస్ఐ గుర్తు లేని బొమ్మల విక్రయాలను అరికట్టడానికి 114 సోదా & స్వాధీనత ఆపరేషన్లు నిర్వహించారు. దీనిద్వారా, 2021-22 సంవత్సరంలో మొత్తం 41,489 బొమ్మలు స్వాధీనం చేసుకున్నారు. 2022-2023  బ్యూరో ఆఫ్ ఇండియన్ స్టాండర్డ్స్  ప్రామాణిక ముద్రను దుర్వినియోగం చేసినందుకు రెండు సంస్థల నుంచి 4178 బొమ్మలు స్వాధీనం చేసుకున్నారు.
బీఐఎస్ చట్టం 2016లోని సెక్షన్ 16 ప్రకారం కేంద్ర వాణిజ్యం & పరిశ్రమల మంత్రిత్వ శాఖ  జారీ చేసిన బొమ్మల  ఆదేశం 2020 ప్రకారం 1 జనవరి 2021 నుంచి బొమ్మల భద్రత తప్పనిసరి. భారతీయ ప్రమాణాలకు అనుగుణంగా బొమ్మలు ఉండటం, బీఐఎస్ నిబంధనలు 2018లోని షెడ్యూల్ -IIలోని స్కీమ్-I ప్రకారం, బీఐఎస్ లైసెన్స్ను నిర్ధరించే బీఐఎస్ ప్రామాణిక ముద్రను కలిగి ఉండటం తప్పనిసరి.
నాణ్యత నియంత్రణ ఆదేశం, బీఐఎస్ చట్టంలోని సెక్షన్ 17 ప్రకారం, ఐఎస్ఐ గుర్తు లేని బొమ్మలను తయారు చేయడం, దిగుమతి చేయడం, పంపిణీ చేయడం, విక్రయించడం, అద్దెకు లేదా లీజుకు ఇవ్వడం, నిల్వ చేయడం, అమ్మకానికి ప్రదర్శించడం వంటివి ఏ వ్యక్తి చేయకూడదు. బీఐఎస్ ఉత్పత్తి ధృవీకరణ పథకం, అంటే బీఐఎస్ నిబంధనలు 2018లోని షెడ్యూల్–IIలోని స్కీమ్-I కింద, సంబంధిత భారతీయ ప్రమాణాల ప్రకారం ఉత్పత్తిపై ప్రామాణిక గుర్తును ఉపయోగించడానికి తయారీ కేంద్రాలకు అనుమతి మంజూరు అవుతుంది. దీని ప్రకారం, భారతదేశానికి బొమ్మలను ఎగుమతి చేసే విదేశీ తయారీ కేంద్రాలు సహా బొమ్మల తయారీ కర్మాగారాలు ఆయా ఉత్పత్తుల భద్రత కోసం బీఐఎస్ లైసెన్స్ పొందవలసి ఉంటుంది.
కర్మాగారాల్లో, మార్కెట్లోనూ బీఐఎస్ నిఘా ఉంటుంది. ఈ కార్యక్రమం కింద, వినియోగదార్లకు అందుబాటులో ఉన్న ఐఎస్ఐ గుర్తు ఉన్న బొమ్మలు సురక్షితం, నిర్దేశిత ప్రమాణాలకు అనుగుణంగా ఉన్నాయని నిర్ధరించడానికి ఆయా బొమ్మల నమూనాలను కర్మాగారాలు, మార్కెట్ నుంచి స్వాధీనం చేసుకుని పరీక్ష కేంద్రాల్లో ల్యాబ్లలో పరీక్షిస్తుంది.
యువజన వ్యవహారాలు, క్రీడల మంత్రిత్వ శాఖ
'ఫిట్ ఇండియా క్విజ్ - 2021' లో విద్యార్థులు అర్హత సాధించేలాబహుళ అవకాశాలను అందించడానికి రెండు ప్రిలిమినరీ రౌండ్లు
ముఖ్యాంశాలు..
('ఫిట్ ఇండియా క్విజ్ - 2021' లో ప్రిలిమినరీ రౌండ్లో విజేతలు డిసెంబర్ నెలలో జరిగే స్టేట్ రౌండ్లో పాల్గొంటారు. రాష్ట్ర రౌండ్లో విజేతలు జనవరి - ఫిబ్రవరి 2022లో జరిగే జాతీయ స్థాయిలో పాల్గొంటారు. ఈ ఏడాది ప్రారంభంలో మొదలు పెట్టిన ఫిట్ ఇండియా క్విజ్-2021 మొదటి ఎడిషన్ ఇక రెండు ప్రిలిమినరీ రౌండ్లను కలిగి ఉంటుంది, తద్వారా విద్యార్థులు పరీక్షలో పాల్గొనడానికి ఒకటి లేదా రెండింటినీ ఉపయోగించుకునే అవకాశం ఉంటుంది. రెండు ప్రాథమిక రౌండ్ల తర్వాత, తదుపరి దశకు విద్యార్థులను షార్ట్లిస్ట్ చేయడానికి రెండు పరీక్షల ఫలితాలను కలిపి మెరిట్ జాబితాను రూపొందిస్తారు. రెండుసార్లు పరీక్షకు హాజరైన వారి విషయంలో.. రెండు పరీక్షలలో అత్యుత్తమ మార్కులను పరిగణనలోకి తీసుకుంటారు. రెండవ ప్రిలిమినరీ రౌండ్ తేదీ మరియు సమయం త్వరలో ప్రకటించబడుతుంది. ప్రిలిమినరీ రౌండ్లో విజేతలు డిసెంబర్ నెలలో జరిగే రాష్ట్ర స్థాయి పోటీల రౌండ్లలో పాల్గొంటారు. రాష్ట్ర రౌండ్లో విజేతలు జనవరి - ఫిబ్రవరి 2022లో జాతీయ స్థాయిలో పాల్గొంటారు. ప్రతి స్థాయిలో క్విజ్ విజేతలు భారతదేశం యొక్క 1వ ఫిట్ ఇండియా స్టేట్/జాతీయ స్థాయి క్విజ్ ఛాంపియన్గా పిలవబడే గౌరవంతో పాటుగా.. నగదు బహుమతులను గెలుచుకునే అవకాశం కూడా ఉంటుంది. భారతదేశం గొప్ప క్రీడా చరిత్ర గురించి విద్యార్థులకు అవగాహన కల్పించడం, భారతదేశంలోని శతాబ్దాల నాటి స్వదేశీ క్రీడలు మరియు మన జాతీయ మరియు ప్రాంతీయ క్రీడా హీరోల గురించి తెలియ చెప్పడం ఈ క్విజ్ యొక్క ప్రధాన లక్ష్యం.
రక్షణ మంత్రిత్వ శాఖ
మలేషియాలో జరిగిన లంగ్కావి ఇంటర్నేషనల్ మారిటైమ్ & ఏరోస్పేస్ ఎగ్జిబిషన్కు హాజరైన భారత బృందం
భారత రక్షణ శాఖ అదనపు కార్యదర్శి  శ్రీ టి.నటరాజన్ నేతృత్వంలోని భారతీయ ప్రతినిధి బృందం, 16వ లంగ్కావి ఇంటర్నేషనల్ మారిటైమ్ అండ్ ఏరోస్పేస్ ఎగ్జిబిషన్-2023కు  హాజరైంది. ఈ నెల 22-25 తేదీల్లో మలేషియాలోని లంగ్కావిలో ఈ కార్యక్రమం జరుగుతోంది. ఎగ్జిబిషన్లో భాగంగా, మలేషియా రక్షణ శాఖ మంత్రి డాటో సెరి మొహమ్మద్ హసన్తో శ్రీ టి.నటరాజన్ సమావేశం అయ్యారు.
లిమాను 1991లో ప్రారంభించారు, రెండేళ్లకు ఒకసారి జరుగుతుంది. ఆసియా-పసిఫిక్ ప్రాంతంలో, అతి పెద్ద సముద్ర & అంతరిక్ష ప్రదర్శనల్లో ఇది ఒకటి. ఈ సంవత్సరం, భారత్ సహా 30కి పైగా దేశాల నుంచి 600 మంది ఎగ్జిబిటర్లు ఈ కార్యక్రమంలో పాల్గొన్నారు.
మహిళా, శిశు అభివృద్ధి మంత్రిత్వ శాఖ
వ్యక్తుల అక్రమ రవాణా  బిల్లు, 2021 పై సలహాలు, సూచనలు కోరుతున్న - మహిళా, శిశు అభివృద్ధి మంత్రిత్వ శాఖ
"వ్యక్తుల అక్రమ రవాణా  బిల్లు, 2021" ముసాయిదా బిల్లు పై కేంద్ర మహిళా, శిశు అభివృద్ధి మంత్రిత్వ శాఖ, సహా భాగస్వాములు అందరి నుంచి సలహాలు, సూచనలు ఆహ్వానిస్తోంది. వ్యక్తులు, ముఖ్యంగా మహిళలు, పిల్లల అక్రమ రవాణాను నిరోధించడం, ఎదుర్కోవడం, బాధితులకు సంరక్షణ, భద్రత, పునరావాసం కల్పించాలనే లక్ష్యంతో, వారి హక్కులను గౌరవిస్తూ, వారికి సహకరించే విధంగా చట్టపరమైన, ఆర్థిక, సామాజిక వాతావరణాన్ని సృష్టించడంతో పాటు నేరస్థులపై విచారణ జరిగేలా చూడటం మరియు దానికి సంబంధించిన లేదా యాదృచ్ఛికమైన విషయాల కోసం, ఈ బిల్లును రూపొందించడం జరిగింది. ఈ బిల్లు ఖరారైన తర్వాత, ఆమోదం కోసం, ముందుగా మంత్రి మండలికి, అటు పిమ్మట, పార్లమెంటు ఉభయ సభలకు సమర్పించడం జరుగుతుంది. సరిహద్దు చిక్కులతో ఉన్న వ్యక్తుల అక్రమ రవాణాకు సంబంధించిన ప్రతి నేరానికీ, ఈ చట్టం వర్తిస్తుంది.
పైన పేర్కొన్న ముసాయిదా బిల్లు పై మీ సలహాలు, సూచనలు 14.07.2021 లోపు santanu.brajabasi[at]gov[dot]in అనే ఇ-మెయిల్ ఐ.డి. కి పంపవచ్చు
ముసాయిదా కోసం దయచేసి క్రింది లింక్ ను నొక్కండి.
https://wcd.nic.in/acts/public-notice-and-draft-trafficking-persons-prevention-care-and-rehabilitation-bill-2021
(Visitor Counter : 540
ప్రధాన మంత్రి కార్యాలయం
జూన్ 5 న ప్రపంచ పర్యావరణ దిన కార్యక్రమాన్ని ఉద్దేశించి ప్రసంగించనున్న ప్రధానమంత్రి
ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా 2021 జూన్ 5న ఉదయం 11 గంటలకు ప్రపంచ పర్యావరణ దిన కార్యక్రమం లో పాలుపంచుకోనున్నారు. ఈ కార్యక్రమాన్ని పెట్రోలియం & సహజ వాయువుల మంత్రిత్వశాఖ, పర్యావరణం, అడవులు, జలవాయు పరివర్తన మంత్రిత్వ శాఖ లు సంయుక్తం గా ఏర్పాటు చేయడం జరుగుతోంది. “మెరుగైన పర్యావరణ కోసం జీవ ఇంధనాలకు ప్రోత్సాహం ఇవ్వడం” అనే అంశాన్ని ఈ సంవత్సర కార్యక్రమాని కి ఇతివృత్తం గా తీసుకోవడమైంది.
ఈ కార్యక్రమం లో భాగం గా, ప్రధాన మంత్రి “భారతదేశం లో 2020-2025 మధ్య కాలం లో ఇథెనాల్ సమ్మిశ్రణానికి సంబంధించిన మార్గ సూచీ విషయం లో నిపుణుల సంఘం నివేదిక” ను ఆవిష్కరించనున్నారు. ప్రపంచ పర్యావరణ దినాన్ని పాటించే క్రమం లో, భారత ప్రభుత్వం 2023 ఏప్రిల్ 1వ తేదీ నుంచి 20 శాతం వరకు ఇథెనాల్ ను కలిపిన పెట్రోల్ ను విక్రయించాల్సిందిగా చమురు కంపెనీల ను ఆదేశించడం తో పాటు అధిక మోతాదు లో ‘ఇ12, ఇ15’ కు సంబంధించిన ‘బీఐఎస్’ ప్రమాణాల ను వెల్లడి చేస్తూ ఇ-20 నోటిఫికేషన్ ను కూడా ను జారీ చేయనుంది. ఈ చర్యల తో ఇథెనాల్ డిస్టిలేశన్ లో అదనపు సామర్థ్యం కలిగివుండేటటువంటి ప్లాంటు ల ఏర్పాటు కు వీలు కలుగుతుంది. దేశం అంతటా మిశ్రిత ఇంధనాన్ని అందుబాటు లోకి తీసుకు రావడం కోసం వ్యవధి ని ఇవ్వడం జరుగుతుంది. దీనితో 2025 కన్నా ముందే ఇథెనాల్ ఉత్పాదక రాష్ట్రాలు, చుట్టుపక్కల ప్రాంతాల లో ఇథెనాల్ వినియోగాన్ని పెంచడం లో తోడ్పాటు లభించగలదు.
ప్రధాన మంత్రి పుణే లో మూడు చోట్ల ‘ఇ 100’ తాలూకు పంపిణీ కేంద్రాల తో కూడిన ఒక ప్రయోగాత్మక పథకాన్ని ప్రారంభించనున్నారు. ప్రధాన మంత్రి ఇథెనాల్ మిశ్రిత పెట్రోలు, కంప్రెస్ డ్ బయోగ్యాస్ కార్యక్రమాల లో భాగం గా రైతుల ప్రత్యక్ష అనుభవాల ను గురించి తెలుసుకోవడం కోసమని వారితో మాట్లాడుతారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
మధ్యప్రదేశ్లోని దేవాస్, షాజాపూర్, గుణ జిల్లాలలో పెద్ద ఎత్తున సోయాబీన్, ఆవగింజల అక్రమ నిల్వలను గుర్తించిన కేంద్ర బృందాలు
మహారాష్ట్ర, రాజస్థాన్ లలో పెద్ద ఎత్తున వంటనూనెలను గుర్తించారు. కంట్రోల్ ఆర్డర్ కు మించి ఎక్కువ మొత్తంలో వంటనూనెలు ఉన్నట్టు గుర్తించారు.
నిత్యావసర సరకుల చట్టం లోని సంబంధిత సెక్షన్ల కింద చర్యలు తీసుకోవలసిందిగా ఆయా రాష్ట్ర ప్రభుత్వాలను కోరడం జరిగింది.
మధ్యప్రదేశ్లోని దేవాస్, షాజపూర్, గుణా జిల్లాలలో నిర్వహించిన తనిఖీలలో పెద్ద మొత్తంలో సోయాబీన్, ఆవాలగింజల అక్రమ నిల్వలను ప్రభుత్వం గుర్తించింది. ఇవి ప్రభుత్వం నిర్దేశించిన స్టాక్ పరిమితికి మించి ఉన్నాయి. నూనెగింజల అక్రమ నిల్వల కారణంగా సోయాబీన్ నూనె ధరలు ఎరిగాయి. రాష్ట్రప్రభుత్వం వెంటనే రంగంలోకి దిగి నిత్యావసర సరకుల చట్టం 1955 కింద తగిన చర్యలు తీసుకోవలసిందిగా సూచించడం జరిగింది.
మహరాష్ట్ర, రాజస్థాన్లలో పెద్ద మొత్తంలో వంటనూనెలు ప్రభుత్వ నియంత్రిత ఆర్డర్కంటే ఎక్కువ మొత్తంలో అక్రమంగా నిల్వ ఉన్నట్టు గుర్తించారు. టోకు వర్తక సంస్థలు, పెద్ద రిటైల్ చైన్ ఔట్ లెట్లు ఇలా ఉల్లంఘనలకు పాల్పడిన వాటిలో ఉన్నాయి.
నిత్యావసర సరకుల చట్టం కింద సంబంధిత రాష్ట్ర ప్రభుత్వాలను తగిన చక్కదిద్దేచర్యలు తీసుకోవలసిందిగా కోరారు.
మిగిలిన 5 రాష్ట్రాలలో తనిఖీలు జరుగుతున్నాయి.
నిత్యావసర సరకుల చట్టం కింద చర్యలు తీసుకోవడంలో సరఫరా చెయిన్దెబ్బతినకుండా చూడాల్సిందిగా మహారాష్ట్ర, మధ్యప్రదేశ్, రాజస్థాన్ రాష్ట్ర ప్రభుత్వాలను కోరడం జరిగింది.
కేంద్ర ప్రభుత్వం 2022 మార్చి 30 న , 2022 ఫిబ్రవరి 3న జారీచేసిన ఆధేశాల ప్రకారం, నూనెగింజల ఉత్పత్తి, వినియోగానికి సంబంధించిన రాష్ట్రాలలో,నూనె గింజల ఉత్పత్తులు, వంటనూనెల నిల్వలను హోల్ సేల్ వ్యాపారులు, రిటైలర్లు, పెద్ద చెయిన్ రిటైలర్ల వద్ద తనిఖీ చేసేందుకు ఆహారం, ప్రజా పంపిణీ విభాగానికి చెందిన కేంద్ర బృందాలను నియమించింది. ఇందుకు సంబంధించి మహారాష్ట్ర, రాజస్థాన్, మధ్యప్రదేశ్, ఉత్తరప్రదేశ్, పశ్చిమబెంగాల్, తెలంగాణా, గుజరాత్, ఢిల్లీ లకు బృందాలను పంపడం జరిగింది.
దేశంలో వంటనూనెల ధరలను స్థిరీకరించేందుకు గత కొద్దినెలలుగా భారత ప్రభుత్వం పలు రక్షణాత్మక చర్యలు చేపట్టింది. వంటనూనెలు, ఊనెగింజల నిల్వలను నిత్యావసర సరకుల చట్టం  1955 కిందికి తీసుకువచ్చింది.
అక్రమ నిల్వల వల్ల వంటనూనెలు ధరల పెరుగుదలకు గురికాకుండా తద్వారా కృత్రిమంగా కొరతసృష్టించకుండా చూసేందుకు అలాగే , ధరలను అదుపు చేసేందుకు కేంద్ర ప్రభుత్వం 2022 మార్చి 30న ఒక ఆర్డర్ను జారీచేసింది. దీని ప్రకారం ప్రత్యేక ఫుడ్స్టఫ్ల స్టాక్ పరిమితులు, రవాణా ఆంక్షలకు సంబంధించిన నిబంధనలు 2016పే. 2022 ఫిబ్రవరి 3న జారీచేసిన ఆదేశాలను సవరించి దానిని అన్ని వంటనూనెలు, నూనెగింజలకు వర్తింపప చేస్తింది. దీనిని 2022 డిసెంబర్31 వరకు అన్ని రాష్ట్రాలు, కేంద్రపాలిత ప్రాంతాలకు వర్తించేలా ఉత్తర్వులుజారీచేసింది. ఇది 2022 ఏప్రిల్ 1 నుంచి 2022 డిసెంబర్ 31 వరకు వర్తిస్తుంది.
నిత్యావసర సరకుల చట్టం 1955ను సమర్దంగా అమలు చేయడంలో రాష్ట్రాల బాధ్యత కీలకం. వంటనూనెలతో సహా నిత్యావసర సరకులు అన్ని స్థాయిలలో సక్రమంగా సరైన ధరలో సామాన్యుడికి అందుబాటులో ఉండాలంటే అన్ని స్థౄయిలలో రాష్ట్రప్రభుత్వాలు, ఇతర అధికారులు తగిన చర్యలు తీసుకోవలసి ఉంది.
ప్రపంచవ్యాప్తంగా వంటనూనెల ధరలు పెరుగుతున్నాయి. దేశీయంగా వంటనూనెల ధరలు అంతర్జాతీయ మార్కెట్ ను అనుసరిస్తున్నాయి. గత నెల రోజులుగా వంటనూనెల ధరలు పెరుగుతున్నాయి. ప్రస్తుత భౌగోళిక రాజకీయాలు ఇందుకు కారణం కావచ్చని భావిస్తున్నారు.
రైల్వే మంత్రిత్వ శాఖ
ఇకపై ఐ.పి.ఎస్. ప్రొబేషనర్లతో పాటుగా
ఐ.ఆర్.పి.ఎఫ్.ఎస్. అధికారులకు శిక్షణ
హైదరాబాద్, సర్దార్ పటేల్ జాతీయ పోలీస్ అకాడమీలో తర్ఫీదు
తదుపరి బ్యాచ్ ఐ.పి.ఎస్. ప్రొబేషనర్లతో పాటుగా
ఐ.ఆర్.పి.ఎఫ్.ఎస్. అధికారులకు తొలిదశ శిక్షణ
క్షేత్రస్థాయిలో ఉభయ సర్వీసుల మధ్య మెరుగైన సమన్వయం, సహకారమే లక్ష్యం
భారతీయ రైల్వే రక్షణ దళం సర్వీసు కు ఎంపికైన అధికారులకు ఇకపై హైదరాబాద.లోని సర్దార్ వల్లభభాయ్ పటేల్ జాతీయ పోలీస్ అకాడమీ లో శిక్షణ ఇవ్వబోతున్నారు. తదుపరి బ్యాచ్ రైల్వే రక్షణ దళం అధికారులకు తొలిదశ శిక్షణను, ఐ.పి.ఎస్. ప్రొబేషనర్లతో సహా అందించబోతున్నారు. ఉభయ సర్వీసుల అధికారులకు ఒకే చోట శిక్షణ ఇవ్వడంవల్ల, వారిని క్షేత్రస్థాయి యూనిట్లలో నియమించినపుడు, ఉభయ సర్వీసుల మధ్య మరింత మెరుగైన సమన్వయం నెలకొనే అవకాశం ఉంటుంది.
ఐ.ఆర్.పి.ఎఫ్.ఎస్. అధికారులను యూనియన్ పబ్లిక్ సర్వీస్ కమిషన్  నియమిస్తుంది. సివిల్ సర్వీసు పరీక్షల నిర్వహణ ద్వారా వారిని ఎంపిక చేస్తారు. ప్రతి సంవత్సరం 5 లేక ఆరుగురి బ్యాచ్ తో ఐ.ఆర్.పి.ఎఫ్.ఎస్. ప్రొబేషనర్ల ఎంపిక జరుగుతుంది. వారికి ముస్సోరిలోని లాల్ బహదూర్ శాస్త్రి జాతీయ పరిపాలనా సంస్థ లోను, వడోదరలోని జాతీయ రైల్వే అకాడమీ లోను ఫౌండేషన్ కోర్సులో శిక్షణ కల్పిస్తారు. లక్నోలోని జగ్జీవన్ రామ్ రైల్వే రక్షణ దళం అకాడమీలో కూడా వారికి వృత్తిపరమైన శిక్షణ ఇస్తారు.
ఇప్పటివరకూ 1998నుంచి 1999వరకూ మొత్తం 3 బ్యాచులకు సంబంధించిన ఐ.ఆర్.పి.ఎఫ్.ఎస్. అధికారులకు ఐ.పి.ఎస్. అధికారులతో కలిపి శిక్షణ అందించారు. అయితే, ఆ తర్వాత సంవత్సరాల్లో ఈ పద్ధతిని నిలిపివేశారు.
అయితే, ఇదే పద్ధతిని తిరిగి ప్రారంభించాలని తాజాగా నిర్ణయించారు. రైల్వే మంత్రిత్వశాఖ, కేంద్ర హోమ్ మంత్రిత్వ శాఖల మధ్య సంప్రదింపులు, చర్చల అనంతరం ఈ మేరకు ఒక నిర్ణయం తీసుకున్నారు. ఐ.ఆర్.పి.ఎఫ్.ఎస్. అధికారులకు కెరీర్ ప్రారంభ శిక్షణను, ఈ ఏడాది శీతాకాలంలో మొదలయ్యే తదుపరి బ్యాచ్ ఐ.పి.ఎస్. ప్రొబేషనర్లతో కలిపి నిర్వహించాలని నిర్ణయించారు. హైదరాబాద్, సర్దార్ వల్లభభాయ్ పటేల్ జాతీయ పోలీసు అకాడమీలో శిక్షణనను మొదలు పెట్టాలని కూడా నిర్ణయం తీసుకున్నారు.
ఎస్.వి.పి.ఎన్.పి.ఎ.లో శిక్షణ సందర్భంగా ఐ.ఆర్.పి.ఎఫ్.ఎస్. అధికారులకు మరింత సమర్థవంతమైన తర్ఫీదు లభించే అవకాశం ఉంది. దీనివల్ల రైల్వే భద్రతా విధులను వారు మరింత సామర్థ్యంతో, మెరుగైన వృత్తి నైపుణ్యంతో నిర్వహించేందుకు వీలవుతుంది. శిక్షణ అనంతరం ఐ.ఆర్.పి.ఎఫ్.ఎస్., ఐ.పి.ఎస్. అధికారులను క్షేత్రస్థాయి యూనిట్లలో నియమించినపుడు ఉభయ సర్వీసుల అధికారుల మధ్య మెరుగైన సమన్వయం, సహకారం ఉంటుందని భావిస్తున్నారు. జాతీయ భద్రతా యంత్రాంగంలో రైల్వే భధ్రతా విభాగానికి నానాటికీ ప్రాధాన్యం పెరుగుతూ వస్తోంది. ఈ నేపథ్యంలో,..రైల్వే భద్రతా దళం వృత్తిపరంగా మరింత సామర్థ్యం, నాయకత్వ పటిమను అలవర్చుకోవలసిన అవసరం ఏర్పడింది. ఉద్యోగ ప్రారంభంలోనే ఐ.పి.ఎస్. అధికారులతో పాటుగా శిక్షణ అందించినపుడే వారికి వృత్తిపరంగా, విధినిర్వహణపరంగా మెరుగైన సామర్థ్యం అలవడుతుంది.
ప్రధాన మంత్రి కార్యాలయం
రక్షా బంధన్ సందర్భం గా దేశ ప్రజల కు శుభాకాంక్షలు తెలిపిన ప్రధాన మంత్రి
రక్షా బంధన్ సందర్భం గా దేశ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘మీకు అందరికీ రక్షా బంధన్ యొక్క హార్దిక శుభకామనలు. మంగళప్రదమైనటువంటి రక్షా బంధన్ రోజు న ఇవే శుభాకాంక్షలు’’ అని ఒక సందేశం లో ప్రధాన మంత్రి పేర్కొన్నారు.
(
ఆర్థిక మంత్రిత్వ శాఖ
2021-22 మొదటి త్రైమాసికంలో మూలధన వ్యయ లక్ష్యాలను చేరుకున్న 11 రాష్ట్రాలు
అదనంగా 15,721 కోట్ల రూపాయలు సమకూర్చుకునేందుకు అనుమతి
ఆంధ్రప్రదేశ్, బీహార్, ఛత్తీస్ఘడ్, హర్యానా,కేరళ, మధ్యప్రదేశ్, మణిపూర్, మేఘాలయ, నాగాలాండ్ , రాజస్థాన్,
ఉత్తరాఖండ్ వంటి 11 రాష్ట్రాలు 2021-22 సంవత్సరం మొదటి త్రైమాసికానికి నిర్దేసించిన మూలధన లక్ష్యాలను చేరుకున్నాయి.
ఇందుకు ప్రోత్సాహకంగా ఈ రాష్ట్రాలకు అదనంగా 15, 721 కోట్ల రూపాయలు సమకూర్చుకునేందుకు వ్యయవిభాగం అనుమతి మంజూరు చేసింది. అదనపు ఓపెన్ మార్కెట్ రుణ అనుమతి మంజూరు, స్థూల రాష్ట్ర దేశీయ ఉత్పత్తి లో 0.25 శాతానికి సమానం.అదనంగా అందుబాటులోకి వచ్చే నిధులు రాస్ట్రాలు తమ మూలధన వ్యయాన్ని మరింతగా పెంచుకునేందుకు దోహదపడతాయి. రాష్ట్రాల వారీగా అదనపు రుణసేకరణకు అనుమతికి సంబంధించి దీనితో జతచేయడమైనది.
మూలధన వ్యయానికి ఎన్నో రెట్ల ప్రభావం ఉంటుంది. ఇది ఆర్ధిక వ్యవస్థ భవిష్యత్ ఉత్పాదక సామర్ధ్యాన్ని పెంచుతుంది. అలాగే ఎక్కువ ఆర్ధిక రేటు ఆర్ధిక ప్రగతికి వీలు కలుగుతుంది. ఆ విధంగా, నికర రుణ సీలింగ్  2021-22లో రాష్ట్రాల జిఎస్డిపిలో 4 శాతంగా ఉంది. జిఎస్డిపిలో 0.50 శాతాన్ని 2021-22 లో రాష్ట్రాలు ఇంక్రిమెంటల్ మూల ధన వ్యవయానికి కేటాయించాయి. ఇంక్రిమెంటల్ రుణ సమీకరణకు అర్హతకు సంబంధించి, ఇంక్రిమెంటల్ మూల ధన లక్ష్యాన్ని డిపార్టమెంట్ ఆఫ్ ఎక్స్పెండీచర్ నిర్ణయించింది.
ఇంక్రిమెంటల్ రుణ సేకరణకు అర్హత సంపాదించాలంటే, రాష్ట్రాలు, 2021-22 సంవత్సరానికి నిర్దేశించిన లక్ష్యంలో కనీసం 15 శాతాన్ని 2021-22 మొదటి త్రైమాసికానికి , 45 శాతం రెండో త్రైమాసికానికి, మూడో త్రైమాసికానికి 70 శాతం, 2022 మార్చి 31 నాటికి మూలధన వ్యయ లక్ష్యాలను నూరుశాతం సాధించాల్సి ఉంది.
రాష్ట్రాల తదుపరి మూలధన వ్యయ సమీక్షను వ్యయవిభాగం 2021 డిసెంబర్లో చేపడుతుంది. ఈ రౌండ్లో రాష్ట్రాలు సాధించిన మూలధన వ్యయాన్ని 2021 సెప్టెంబర్ 30న అంచనా వేస్తారు. మూడో సమీక్ష 2022 లో జరుగుతుంది. 2021-22 ఆర్థిక సంవత్సరం తొలి మూడు త్రైమాసికాలలో అవి ఖర్చుచేసిన మూలధన వ్యయం ఆధారంగా మూడో సమీక్షను 2022 మార్చి లో నిర్వహిస్తారు.
మూలధన వ్యయంతో అనుసంధానమైన రుణాల సీలింగ్ జిఎస్డిపిలో 0.50 శాతాన్ని, 2021 సెప్టెంబర్ 30 నాటికి నిర్దేశిత లక్ష్యంలో 45 శాతం మూలధన వ్యయం సాధించిన రాష్ట్రాలకు అనుమతిస్తారు. లేదా 2021 డిసెంబర్ 31 నాటికి 70 శాతం లక్ష్యం సాధించిన వాటికి అనుమతిస్తారు.
2022 జూన్ నెలలో వాస్తవ మూలధన వ్యయం తుది సమీక్ష ఉంటుంది. , 2021-22 సంవత్సరానికి ఏదైనా రాష్ట్రంలో లక్షిత మూలధన వ్యయంలో ఏదైనా తరుగుదల, లోటు ఉన్నట్టయితే, 2022-23 సంవత్సరానికి సంబంధించిన రుణ సీలింగ్లో సర్దుబాటు చేస్తారు.
అనుమతించిన అదనపు రుణం రాష్ట్రాలవారీగా కిందివిధంగా ఉంది.
|
|
క్రమసంఖ్య .
|
|
రాష్ట్రం
|
|
మొత్తం కోట్ల రూ.లలో
|
|
1.
|
|
ఆంధ్రప్రదేశ్
|
|
2,655
|
|
2.
|
|
బీహార్
|
|
1,699
|
|
3.
|
|
చత్తీస్ఘడ్
|
|
895
|
|
4.
|
|
హర్యానా
|
|
2,105
|
|
5.
|
|
కేరళ
|
|
2,255
|
|
6.
|
|
మధ్యప్రదేశ్
|
|
2,590
|
|
7.
|
|
మణిపూర్
|
|
90
|
|
8.
|
|
మేఘాలయ
|
|
96
|
|
9.
|
|
నాగాలాండ్
|
|
89
|
|
10.
|
|
రాజస్థాన్
|
|
2,593
|
|
11.
|
|
ఉత్తరాఖండ్
|
|
654